CELEX: 31995R1863
Language: sl
Date: 1995-07-17 00:00:00
Title: Uredba Sveta (ES) št. 1863/95 z dne 17. julija 1995 o spremembi Uredbe (EGS) št. 1766/92 o skupni ureditvi trga za žita in Uredbe (ES) št. 1868/94 o uvedbi sistema kvot v zvezi s proizvodnjo krompirjevega škroba

Pomembno pravno obvestilo

|

31995R1863

Uradni list L 179 , 29/07/1995 str. 0001 - 0002

		Uredba Sveta (ES) št. 1863/95z dne 17. julija 1995o spremembi Uredbe (EGS) št. 1766/92 o skupni ureditvi trga za žita in Uredbe (ES) št. 1868/94 o uvedbi sistema kvot v zvezi s proizvodnjo krompirjevega škrobaSVET EVROPSKIH SKUPNOSTI JEob upoštevanju Pogodbe o ustanovitvi Evropske skupnosti ter zlasti členov 42 in 43 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker člen 8 Uredbe (EGS) št. 1766/92 [3] določa sistem kompenzacijskih plačil za pridelovalce krompirja, namenjenega za proizvodnjo krompirjevega škroba; ker bi bilo treba takšna kompenzacijska plačila zaradi preprečitve presežne proizvodnje krompirjevega škroba plačati samo za količino krompirja, ki jo pridelovalec krompirja dobavi podjetju za proizvodnjo krompirjevega škroba v okviru kvote, ki je bila temu podjetju dodeljena;ker je člen 2 Uredbe (ES) št. 1868/94 [4] določil kvote za države članice za proizvodnjo krompirjevega škroba za tržna leta 1995/96, 1996/97 in 1997/98; ker je treba zaradi pristopa Avstrije, Finske in Švedske dodeliti kvote za te države članice; ker se je razvoj industrije krompirjevega škroba v referenčnem obdobju, predvidenem v Uredbi (ES) št. 1868/94, v teh državah članicah razlikoval od razvoja v drugih državah članicah; ker je zato treba dodeliti kvote na podlagi bolj reprezentativnega obdobja; ker je osnova za dodeljevanje kvot, ki se uporablja za druge države članice, neprimerna za Avstrijo, Finsko in Švedsko, saj jim ni bila odobrena premija iz člena 1 Uredbe (EGS) št. 1543/93 [5]; ker je treba zato kvoto dodeliti na podlagi količine krompirjevega škroba, proizvedenega v vsaki državi članici v koledarskem letu 1993, za katero je bila plačana državna pomoč;ker je treba upoštevati dejstvo, da je bilo glede običajne ravni pridelave leto 1993 na Finskem manj reprezentativno kakor za Avstrijo in Švedsko; ker je treba Finski dodeliti dodatno kvoto za pridelavo, ki je ni bilo mogoče doseči leta 1993 zaradi obvezne uvedbe prahe na zemljiščih;ker je pa treba zaradi posebnih težav v zadevnih treh državah članicah, povezanih s strukturnimi prilagajanji, neuporabljenimi pridelovalnimi zmogljivostmi in naložbami, za katere so bile sprejete obveznosti pred uvedbo sistema kvot, zgoraj navedeno kvoto prilagoditi;ker se zdi zaradi napake člen 6(1) in (2) Uredbe (ES) št. 1868/94 protisloven; ker je treba zaradi jasnosti navedeni člen spremeniti,SPREJEL NASLEDNJO UREDBO:Člen 1Člen 8 Uredbe (EGS) št. 1766/92 se spremeni:(1) odstavek 2 postane odstavek 2(a);(2) doda se naslednja točka:"(b) Brez poseganja v točko (a) naj bi se kompenzacijsko plačilo plačalo samo za količino krompirja, ki je predmet pogodbe, sklenjene med pridelovalcem krompirja in podjetjem za proizvodnjo krompirjevega škroba, v okviru kvote, dodeljene takemu podjetju, kakršno je navedeno v členu 2(2) Uredbe (ES) št. 1868/94."Člen 2Uredba (ES) št. 1868/94 se spremeni:(1) v členu 2:(a) se preglednica v odstavku 1 nadomesti z naslednjo:"Danska | 178460 ton |Nemčija | 591717 ton |Španija | 2000 ton |Francija | 281516 ton |Nizozemska | 538307 ton |Avstrija | 49100 ton |Finska | 54750 ton |Švedska | 63900 ton || 1759750 ton" |(b) Za drugo alineo v odstavku 2 se vstavi naslednji pododstavek:"Vendar za Avstrijo, Finsko in Švedsko države članice dodelijo kvoto iz odstavka 1 podjetjem za proizvodnjo krompirjevega škroba, za uporabo v tržnih letih 1995/96, 1996/97 in 1997/98, zlasti na podlagi količine krompirjevega škroba, ki so jih ta podjetja proizvedla v koledarskem letu 1993 in za katere so prejela državno pomoč.";(2) v členu 6:(a) se črtajo v odstavku 1 besede "Brez poseganja v člen 5";(b) v odstavku 2 se besede "Brez poseganja v" nadomestijo z besedami "Ne glede na".Člen 3Ta uredba začne veljati z dnem objave v Uradnem listu Evropskih skupnosti.Uporablja se od 1. julija 1995.Ta uredba je v celoti zavezujoča in se neposredno uporablja v vseh državah članicah.V Luxembourgu, 17. julija 1995Za SvetPredsednikL. Atienza Serna[1] Mnenje z dne 27. junija 1995 (še ni bilo objavljeno v Uradnem listu).[2] Mnenje z dne 31. maja 1995 (še ni bilo objavljeno v Uradnem listu).[3] UL L 181, 1.7.1992, str. 21. Uredba nazadnje spremenjena z Aktom o pristopu iz leta 1994 in z Uredbo (ES) št. 3290/94 (UL L 349, 31.12.1994, str. 105).[4] UL L 197, 30.7.1994, str. 4.[5] UL št. L 154, 25.6.1993, str. 4.--------------------------------------------------